Document ID: 31980R1898

ΚΑΝΟΝΙΣΜΟΣ (ΕΟΚ) αριθ. 1898/80 ΤΗΣ ΕΠΙΤΡΟΠΗΣ της 9ης Ιουλίου 1980 περί τροποποιήσεως του κανονισμού (ΕΟΚ) αριθ.2572/78 «περί των αιτήσεων συνδρομής του Ευρωπαϊκού Γεωργικού Ταμείου Προσανατολισμού και Εγγυήσεων - Τμήμα Προσανατολισμού για τα σχέδια του τομέα της παράκτιας αλιείας που προβλέπονται στον κανονισμό (ΕΟΚ) αριθ. 1852/78»
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1852/78 του Συμβουλίου της 25ης Ιουλίου 1978 περί καθιερώσεως μιας προσωρινής κοινής δράσεως αναδιαρθρώσεως του τομέα της παράκτιας αλιείας(1), όπως τροποποιήθηκε τελευταία από τον κανονισμό (ΕΟΚ) αριθ. 1713/78 (2), και ιδίως το άρθρο 11,
(1) ΕΕ αριθ. Ν 211 της 1.8.1978, σ. 30
(2) ΕΕ αριθ. Ν 167 της 1.7.1980, σ. 50.
Εκτιμώντας:
ότι στο πλαίσιο αυτής της προσωρινής κοινής δράσεως, έχει αποδειχθεί αναγκαία η λήψη επίσης υπόψη των σχετικών με τον εκσυγχρονισμό και με τη μετατροπή ορισμένων υπαρχόντων αλιευτικών σκαφών
ότι ο κανονισμός (ΕΟΚ) αριθ. 2572/78 της Επιτροπής(3) προβλέπει στα παραρτήματα του τα στοιχεία και τα έγγραφα που πρέπει να περιλαμβάνουν οι αιτήσεις συνδρομής ότι πρέπει γι’αυτό να τροποποιηθούν αυτά τα παραρτήματα συμπεριλαμβάνοντας σ’αυτά τα αναγκαία στοιχεία για την εξέταση των σχεδίων των σχετικών με τον εκσυγχρονισμό ή τη μετατροπή αλιευτικών σκαφών και ότι, επιπλέον, ορισμένες τροποποιήσεις αυτών των παραρτημάτων αποδεικνύονται σκόπιμες για τη βελτίωση της πρακτικής χρησιμοποιήσεως
(3) ΕΕ αριθ. Ν 308 της 1.11.1978, σ. 19.
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Επιτροπής Διαρθρώσεως της Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
ρθρο 1
Τα παραρτήματα του κανονισμού (ΕΟΚ) αριθ. 2572/78 αντικαθίστανται από τα παραρτήματα του παρόντος κανονισμού.
ρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει σε κάθε κράτος μέλος.
Έγινε στις Βρυξέλλες, στις 9 Ιουλίου 1980.

Labels: 12
15
6